PDG:ลุ้นกำไรไตรมาส 4/59 นิวไฮมองคำสั่งซื้อขวดน้ำมันพืชหนุน-ซื้อ
PDG:ลุ้นกำไรไตรมาส 4/59 นิวไฮมองคำสั่งซื้อขวดน้ำมันพืชหนุน-ซื้อ
4 ม.ค. 2560

บล.ฟินันเซีย ไซรัสระบุในบทวิเคราะห์วันนี้(4 ม.ค.) ว่า บริษัท พรอดดิจิ จำกัด (มหาชน) หรือ PDG มีแนวโน้มกำไรไตรมาส 4/59 มีโอกาสทำ new high ตามกำลังการผลิตที่สูงขึ้นเกือบแตะ 75% จาก 68% ในไตรมาส 3/59 สูงสุดตั้งแต่ทำธุรกิจมา หนุนโดยคำสั่งซื้อขวดน้ำมันพืชของกลุ่ม TVO และยอดผลิตขวดน้ำดื่มที่สูงเกินคาดจากการได้ลูกค้ารายใหม่
ประกอบกับ PDG บริหารต้นทุน PET ได้อย่างมีประสิทธิภาพจากการสต็อกวัตถุดิบไว้ล่วงหน้า 2 เดือนที่ราคาต่ำกว่าปัจจุบัน ทำให้เราคาดกำไรสุทธิไตรมาส4/59 ที่ 28 ล้านบาท +22% เทียบไตรมาสก่อนหน้า, +24% เทียบช่วงเดียวกันของปีก่อนและคาดจ่ายปันผลงวดครึ่งปีหลัง0.20 บาท/หุ้น (Yield 4.8%) แนะนำซื้อราคาพื้นฐาน 5.30 บาท